آمریکا بیرلشمیش دؤولتلری ساوونما باخانلیغی، تورکییه ایله اورتاق عملیات مرکزی قورولماسی قونوسون‌دا آنلاشمایا واریلدیغینی، پروسه‌نین آشاما‌لی اولاراق حیاتا گئچیریله‌جگینی آچیقلادی.
آمریکان ساوونما باخانلیغی (پنتاگون) سؤزچوسو سین رابرتسون، اؤلکه‌سی ایله تورکییه‌ نین، سوریه‌نین قوزئیینده (تورکییه سرحدین‌ده) اولوشدورولاجاغی بؤلگه قونوسون‌دا واردیغی آنلاشما‌نی دگرلندیردی. گوونلی بؤلگه ایفاده‌سینین ایستیفاده ائدیلمه‌‌دیگی آچیقلاماسین‌دا رابرتسون، بو ایفاده‌لره یئر وئردی:
"آنکارادا بو هفته ائدیله‌ن حربی دانیشیقلاردا، سوریه‌نین قوزئی دوغوسوندا ناتو متفیقیمیز تورکییه‌نین مشروع گوونلیک قایغیلارینا جاواب وئره‌جک داوام‌لی بیر گوونلیک مکانیزمی قورولماسینا دایر ایر‌لیله‌مه تامین ائدیلدی. بو باغلامدا پلانلاما و اویقولامایا داوام ائده‌بیلمک اوچون تورکییه‌ده بیر آمریکا-تورکییه اورتاق عملیات مرکزی قرارگاهی آماجلاییریق. گوونلیک مکانیزمی آشاما‌لی اولاراق حیاتا گئچه‌جک. آمریکا، بعضی آددیملاری درحال آتماغا حاضرلانماق‌دادیر و بو قونولاری تورکییه ایله مشورته داوام ائتمک‌ده‌دیر".
آمریکا حربی مقاملاری ایله میللی ساوونما باخانلیغیندا ۵-۷ آگوستدا دانیشیقلار گرچکلشدیریلمیشدی.
گؤروشمه‌لرده، تورکییه‌نین گوونلیک قایغیلارینی آرادان قالدیراجاق ایلک آشامادا آلیناجاق تدبیرلرین بیر آن اؤنجه تطبیق اولونماسی، بو چرچیوه‌ده گوونلی بؤلگه تاسیسینین آمریکا ایله یؤنه‌تیمی اوچون تورکییه‌ده مشترک عملیات مرکزینین ان قیسا زامان‌دا قورولماسی قونوسون‌دا آنلاشما تامین ائدیلمیشدی. تورک و آمریکا حربی مقاملاری طرفیندن، گوونلی بؤلگه‌نین بیر باریش کوریدورو اولماسی و یئرین‌دن ائدیلمیش سوریه‌لیلرین اؤلکه‌لرینه دؤنمه‌لری اوچون هر جور علاوه تدبیرین آلینماسی قونوسون‌دا دا آنلاشمایا واریلمیشدی.
